Γουλιέλμος Φρειδερίκος του Νασσάου-Ντητς

Τα νεανικά έτη

Ήταν ο δευτερότοκος γιος του Ερνέστου-Καζιμίρ Α΄ κόμη του Νασσάου-Ντητς και κυβερνήτη των επαρχιών Φρεισίας, Χρόνινεν και του Ντρέντε. Μητέρα του ήταν η Σοφία-Χέντβιχ των Γουέλφων, κόρη του Ερρίκου-Ιουλίου δούκα του Μπράουνσβαικ-Λύνεμπουργκ. Μεγαλύτερος αδελφός του ήταν ο Ερνέστος-Καζιμίρ.
Το 1632 απεβίωσε ο πατέρας του και τον διαδέχθηκε ο Ερνέστος-Καζιμίρ, ο οποίος απεβίωσε το 1640 άγαμος 28 ετών· έτσι τον διαδέχθηκε ο Γουλιέλμος-Φρειδερίκος στο Ντητς και στις επαρχίες. 
Νυμφεύτηκε την 2η εξαδέλφη του Αλμπερτίνη-Αγνή, δεύτερη κόρη του Φρειδερίκου-Ερρίκου πρίγκιπα της Οράγγης. Ο πεθερός του όριζε στη διαθήκη πώς αν εκλείψουν οι εξ αρρενογονίας απόγονοί του, το πριγκιπάτο να κληροδοτηθεί σε (άρρενα) απόγονο της πρώτης κόρης του. Όμως όταν ο 1702 απεβίωσε ο εγγονός τού Φρειδερίκου-Ερρίκου, Γουλιέλμος Γ΄ πρίγκιπας της Οράγγης άτεκνος, όρισε με τη διαθήκη του κληρονόμο τους (άρρενες) απογόνους της Αλμπερτίνης-Αγνής. Ακολούθησε διένεξη μεταξύ των κληρονόμων και τελικά ο καθένας έλαβε ένα μέρος της Οράγγης και τον τίτλο του πρίγκιπα.

Η σταδιοδρομία του

Ως δευτερότοκος σπούδασε στο Πανεπιστήμιο του Λάιντεν και του Χρόνινεν (Groningen) και μετά ανέλαβε στρατιωτική υπηρεσία. Ήταν βοηθός του Γουλιέλμου Β΄ πρίγκιπα της Οράγγης, που ήταν αδελφός της συζύγου του. Εκεί σε μία μάχη σκοτώθηκε ο αδελφός του Ερρίκος-Καζιμίρ Α΄ το 1640. Τον διαδέχθηκε ως κόμης του Ντητς και κυβερνήτης της Φρεισίας μόνο, καθώς το αξίωμα του κυβερνήτη δεν ήταν ακόμη κληρονομικό. Στο Χρόνινεν και Ντρέντε έγινε κυβερνήτης ο Φρειδερίκος-Ερρίκος ως το 1647 που απεβίωσε, οπότε τον διαδέχθηκε ο γιος του Γουλιέλμος Β΄· όταν και αυτός απεβίωσε το 1650, τον διαδέχθηκε ο Γουλιέλμος-Φρειδερίκος. 
Μια εβδομάδα μετά που απεβίωσε ο Γουλιέλμος Β΄, γεννήθηκε ο γιος του Γουλιέλμος Γ΄. Τότε ο Γουλιέλμος-Φρειδερίκος μπορούσε να διεκδικήσει με επιτυχία τη θέση του κυβερνήτη και των υπολοίπων πέντε επαρχιών (Ολλανδίας, Ζηλανδίας, Ουτρέχτης, Γκέλντερς, Οβερέισελ). Συνήθως τη θέση έπαιρνε μέλος του πρεσβύτερου κλάδου, των απογόνων του Γουλιέλμου Α΄ πρίγκιπα της Οράγγης, ενώ ο Γουλιέλμος-Φρειδερίκος ανήκε σε νεότερο κλάδο, ως απόγονος του Ιωάννη ΣΤ΄ κόμη του Νασσάου-Ντίλενμπουργκ και δεν ήθελε να έλθει σε διαμάχη με τους συγγενείς του. Προτίμησε τη θέση του αντικαταστάτη του κυβερνήτη ως την ενηλικίωση του Γουλιέλμου Γ΄. 
Εκτός από αυτόν τον λόγο, υπήρχε και άλλος που δεν ήθελε: ο Γουλιέλμος Β΄ είχε διαφωνήσει με την Ολλανδία για τη στρατιωτική πολιτική της και έκανε πραξικόπημα: έστειλε τον Γουλιέλμο-Φρειδερίκο να καταλάβει το Άμστερνταμ το 1650. Με το θάνατό του όμως οι αντιπρόσωποι της της Ολλανδίας επανέφεραν την επαρχία στην πρότερη κατάσταση (status quo ante), δηλ. χωρίς κυβερνήτη και το ίδιο έκαναν και οι άλλες τέσσερις επαρχίες. Είναι η Α΄ περίοδος χωρίς κυβερνήτη. Για τη στάση του αυτή στο πραξικόπημα ο Γουλιέλμος-Φρειδερίκος δεν ήταν αποδεκτός. 
Έγινε γενικός διοικητής των επτά Ηνωμένων Επαρχιών, αλλά όχι στρατάρχης. Ήταν ο αρχηγός της μερίδας της Οράγγης, σε αντίθεση με τη μερίδα των Επαρχιών που αντιπροσώπευε ο μεγάλος Σύμβουλος Γιόχαν ντε Βιττ και ο θείος του Κορνέλις ντε Γκράεφ. Επιπλέον τον υποπτευόταν ο πρεσβύτερος κλάδος, ακόμη και όταν νυμφεύτηκε την αδελφή του Γουλιέλμου Β΄. 
Το 1654 ο Φερδινάνδος Γ΄ των Αψβούργων από κόμη  τον αναβάθμισε σε πρίγκιπα. Αυτό του έδωσε κύρος στη Γερμανία, αλλά όχι στη Δημοκρατία των Ηνωμένων Επαρχιών. Κατά τον Β΄ Αγγλο-Ολλανδικό Πόλεμο (1665-67) απειλήθηκαν οι επαρχίες που κυβερνούσε (Φρεισίας και Χρόνινεν) και του δόθηκε η περιπόθητη στρατηγία. Ήταν επιτυχής σε ένα στρατηγικό φρούριο, αλλά ένα πιστόλι εκπυρσοκρότησε απροσδόκητα και απεβίωσε το 1664. Πιο πριν είχε πείσει τους αντιπροσώπους της Φρεισίας να αποδεχθούν τον 7ετή γιο του ως κυβερνήτη. Πράγματι τήρησαν το λόγο τους και η μητέρα του ανέλαβε την επιτροπεία. Μάλιστα το 1675 ο κυβερνήτης της Φρεισίας έγινε κληρονομικός.